ТҮРКИЯ СИРИЯДАҒЫ РЕСЕЙЛІК ШАБУЫЛДАРДЫ СЫНАДЫ
"ТҮРКИЯ СИРИЯДАҒЫ РЕСЕЙЛІК ШАБУЫЛДАРДЫ СЫНАДЫ" | "https://abai.kz/post/42930"
TITLE: ТҮРКИЯ СИРИЯДАҒЫ РЕСЕЙЛІК ШАБУЫЛДАРДЫ СЫНАДЫ
URL: https://abai.kz/post/42930
META: "ТҮРКИЯ СИРИЯДАҒЫ РЕСЕЙЛІК ШАБУЫЛДАРДЫ СЫНАДЫ" | "https://abai.kz/post/42930"
DATE: 23.12.2015
AUTHOR(s): Абай-Ақпарат
TOTAL WORDS: 102
TEXT: Түркия премьер-министрі Ахмет Давутоглу Ресейдің сириялық Идлиб қаласына жасаған әуе шабуылын айыптап, Сирия аумағының «орыс империалистік мақсаттарының» бөлігіне айналмайтынын мәлімдеді. Желтоқсанның 20-да, Сирияның солтүстік-батысындағы көтерілісшілердің қолындағы Идлиб қаласының орталық базарына, бірқатар үкіметтік ғимараттар мен тұрғын үйге жасалған әуе соққысының салдарынан ондаған адам мерт болды. Ресей бұл жерге әуеден соққы бергенін растамай отыр . Давутоглу желтоқсанның 22-де Ресейдің Сириядағы әуе шабуылдары негізінен үкіметке қарсы оппозициялық күштер мен бейбіт тұрғындарға қарсы бағытталғанын, "нәтижесінде оппозиция күштері әлсіреп, биліктен айырылып қалған өңірлерде лаңкестердің күшейіп алғанын " мәлімдеді. Сирия президенті Башар әл-Асадтың биліктен кетуін жақтайтын Түркия Ресейдің аймақтағы әрекеттерін қатаң сынайды. Мәскеу Асадтың ежелгі одақтасы саналады. Абай-ақпарат
